கேள்வி: டெண்டு கொட்டாய் - வரலாறு பற்றி விளக்கவும்.
பதில்: டெண்டு கொட்டாயே தமிழ்நாட்டின் முதல் திரையரங்கு எனப்படுகிறது. திரைப்படம் என்ற கலை தமிழ்நாட்டுக்கு பேசாப் படம் வந்தபோது, திரைப்பட புரொஜக்டர் எனப்படும் ஒளிப்படக்காட்டியை எடுத்துக் கொண்டு ஊர் ஊராக சென்று தற்காலிகமாக கூடாரம் அமைத்து அதில் திரையிடுவந்தனர். அவ்வாறு திரையிட்டுவந்த பிரான்சைச் சேர்ந்த டுபாண்ட் என்பவர் இங்கையிலிருந்து திருச்சிராப்பள்ளி வந்தபோது உடல் நலக்குறைவு ஏற்பட்டதால் ஒளிப்படக்காட்டியை சாமிக்கண்ணு வின்சென்ட்ட்டுக்கு விற்றுவிட்டார். இது 1905 வாக்கில் நடந்தது. சாமிகண்ணு திருச்சிராப்பள்ளியில் தற்காலிக கூடாரம் அமைத்து ''Life of Jesus'' என்ற படத்தைத் திரையிட்டார். அதற்கு கிடைத்த வரவேற்பைப் பார்த்து இந்திய துணைக்கண்டத்தின் முக்கிய நகரங்களில் கூடாரம் அமைத்து திரைப்படத்தை திரையிட்டார். 1909 ஆம் ஆண்டு சென்னை பாரிமுனையில் திரைப்படங்களைத் திரையிட ஒரு டெண்டு கொட்டாயை அமைத்தார். தென்னிந்தியாவில் முதல் நிரந்தர திரையரங்கான வெரைட்டி ஹால் என்ற திரையரங்கை கோயமுத்தூரில் உருவாக்கி படங்களை திரையிடத் தொடங்கினார். இந்த வகையில் தென்னிந்தியாவில் டெண்டு கொட்டாயின் முன்னோடியாக சாமிகண்ணு அறியப்படுகிறார்.[https://www.bbc.com/tamil/arts-and-culture-50396317 டென்ட் கொட்டாய்: தமிழகத்தின் முதல் திரையரங்கமும், கணேஷ் டூரிங் டாக்கீஸும், கட்டுரை, மு. நியாஸ் அகமது, பிபிசி 13 நவம்பர் 2019] இந்த கொட்டாய்களுக்கு ஆறு மாதங்கள் மட்டுமே அரசாங்கத்தால் உரிமம் வழங்கப்படும். உரிமம் முடிந்த பிறகு சில மாதங்களுக்கு புதுப்பிக்க முடியும். கீற்றுக் கொட்டகைகளில் தீவிபத்து ஏற்பட்டு பலர் இறந்தனர். அதன்பிறகு தீப்பிடிக்க அதிக வாய்ப்புள்ள ஓலைக் கீற்றுகள் கொண்டு டெண்டு கொட்டாய் அமைக்க கட்டுப்பாடுகள் வந்தன. தீப்பிடிக்காத தகரம், தார் அட்டை ஆகியவற்றைக் கொண்டு கொட்டகைகள் அமைப்பது கட்டாயமாக்கப்பட்டது. இந்த புதிய கட்டமைப்புக்கு கூடுதல் காலம் உரிமம் வழங்கப்பட்டது.
கேள்வி: டெண்டு கொட்டாய் - அமைப்பு பற்றி விளக்கவும்.
பதில்: பொதுவாக கீற்று அல்லது தார் அட்டையினாலான கூரையைக் கொண்டதாக டெண்டு கொட்டாய் அமைக்கப்பட்டிருக்கும். இவை பொதுவாக ஊருக்கு ஒதுக்குப் புறத்தில் அமைந்திருக்கும். இந்த அரங்குகளில் பெரும்பாலும் பழைய திரைப்படங்களும், வயது வந்தோருக்கான படங்களுமே திரையிடப்படும். வார நாட்களில் மாலை வேளையில் முதல் ஆட்டமும், இரண்டாம் ஆட்டம் என இருகாட்சிகள் திரையிட்டப்படும். வார இறுதிகளில் நண்பகல் காட்சியுடன் சேர்த்து மூன்று காட்சிகள் திரையிட்டப்படும். இத்தகைய திரையரங்குகள் பலவற்றில் ஒரே ஒரு ஒளிப்படக்காட்டி (புரொஜக்டர்) மட்டுமே இருக்கும். படத்தில் இரண்டு அல்லது மூன்று ரீல்களுக்கு இடையில் ஒரு சிறு அடைவெளி விடப்படும். ஒளிப்படக்காட்டியில் அடுத்தடுத்த ரீல்களை மாட்டிய பிறகு படம் ஓடும். திரையின் முன்பகுதி மணல் தரையாக இருக்கும். அது தரை டிக்கெட் எனப்படும். திரையரங்க அனுபவங்கள் |last=திலகர் |first=பாரதி |date=2026-02-19 |website=Hindu Tamil Thisai |language=ta |access-date=2026-02-21}} அதில் ஆற்று மணல் கொட்டப்பட்டிருக்கும். அந்த தரையில் அமர்ந்து படத்தை பார்க்கவேண்டும். தரை டிக்கெட் பகுதியின் நடுவில் சிறிய சுவர் அமைத்து ஆண்கள் அமரும் பகுதியையும் பெண்கள் அமரும் பகுதியையும் இரண்டாக பிரித்திருப்பர். தரை டிக்கெட்டிற்கு மிகக் குறைந்த கட்டணமே வசூலிக்கப்படும். அதற்கு அடுத்து நீண்ட பலகைகள் அமைக்கப்பட்டிருக்கும். அதில் அமர்ந்து பார்க்கலாம் இதற்கு சற்று கூடுதலான கட்டணம் உண்டு. படம் துவங்கப் போகும்போது திரையரங்கன் வெளியே உள்ள ஒலிபெருக்கியில் முருகன் பாடலை ஒலிபரப்புவார்கள். அந்தப் பாடலைக் கேட்டால் படம் போடப்போகிறார்கள் என்று இரசிகர்கள் விரைவாகச் செல்வார்கள்.[https://www.hindutamil.in/news/supplements/vazhvu-inithu/1373841-story-of-touring-talkies-explained.html#google_vignette வந்தனோபசாரக் காட்சிகள் கட்டுரை, கலாப்பிரியா, 21 ஆகத்து 2025]